
20                                                                                                                                    DR 31.10.2016                                    

 

■1140 

Satu usaha yang bersepadu dengan penggemblengan semua agensi 
bertanggungjawab untuk membawa masuk lebih banyak FDI memperlihatkan kecekapan 
yang sangat baik. Perlu disebutkan di sini, di antara tahun 2009 sehingga 2015, kadar FDI 
Malaysia telah berkembang pada paras 22 peratus setahun. Ini adalah sesuatu yang amat 
membanggakan dan sekalung tahniah diucapkan kepada seluruh kakitangan agensi-agensi 
yang terlibat. These are some of the few success stories, Tuan Yang di-Pertua.  

 

[Timbalan Yang di-Pertua (Datuk Seri Dr. Ronald Kiandee) mempengerusikan 
Mesyuarat] 

 

Untuk itu, adalah sangat wajar di mana peruntukan kepada agensi seperti 
MATRADE, MIDA, SME Corp. diberikan sehingga RM130 juta di dalam Bajet 2017 di 
bawah Tabung Promosi Eksport Negara bagi menggalakkan eksport khusus untuk 
membantu Perusahaan Kecil dan Sederhana tempatan. Antara peluang yang dimiliki oleh 
PKS tempatan... 

Dato’ Noraini binti Ahmad [Parit Sulong]: [Bangun] 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Parit Sulong bangun, Yang Berhormat.  

Dato' Sri Hasan bin Malek [Kuala Pilah]: Nanti, akan saya bagi peluang Yang 
Berhormat Parit Sulong.  

Dato’ Noraini binti Ahmad [Parit Sulong]: Nanti dah tukar tajuk lain.  

Dato' Sri Hasan bin Malek [Kuala Pilah]: Dalam tajuk lagi. Antara peluang yang 
dimiliki oleh PKS tempatan adalah dengan usaha mendapatkan pensijilan halal yang 
dikeluarkan di negara ini dalam maksud untuk menembusi pasaran produk halal khususnya 
di negara-negara Islam. Tidak dinafikan Malaysia merupakan negara utama rujukan dunia 
untuk mendapat pensijilan halal yang lebih berwibawa berbanding dengan negara-negara 
Islam lain meskipun di Asia Tengah. Jemput Yang Berhormat Parit Sulong.  

Dato’ Noraini binti Ahmad [Parit Sulong]: Terima kasih Yang Berhormat Kuala 
Pilah dan juga terima kasih Tuan Yang di-Pertua. Saya tertarik dengan apa yang tadi 
dimaklumkan, yang diberitahu oleh Yang Berhormat mengenai peruntukan dalam usaha 
untuk menggalakkan pengeksportan barangan ke luar negara. Saya selaku Pengerusi 
MATRADE, saya hendak juga mengucapkan terima kasih kepada pihak kerajaan. Akan 
tetapi saya hendak bertanya kepada pihak Yang Berhormat, jumlah RM130 juta itu adalah 
kombinasi yang ditetapkan untuk tiga buah agensi di bawah MITI itu sendiri. Sedangkan 
yang ditugaskan untuk membantu pengeksportan barangan ke luar negara adalah 
MATRADE itu sendiri.  

Tahun lepas kita terdapat kekurangan dari segi jumlah diperuntukkan kerana itulah 
banyak usaha untuk membawa lebih banyak lagi syarikat ke luar negara itu dikurangkan. 
Jadi bersetuju atau tidak Yang Berhormat, kalau sekiranya kerajaan mengambil kira 
mengenai perkara ini dalam usaha untuk meningkatkan eksport negara itu lebih banyak lagi 
promosi dapat dijalankan? Sehubungan dengan itu perlulah lebih banyak peruntukan itu 
diberikan kepada agensi yang bertanggungjawab dalam mempromosi barangan produk di 
luar negara. Apa pendapat Yang Berhormat mengenai perkara ini?  

Dato' Sri Hasan bin Malek [Kuala Pilah]: Terima kasih Tuan Yang di-Pertua. 
Saya bersetuju dan menyokong hasrat itu dan diharap pihak yang berwajib mengambil kira 
pandangan daripada Yang Berhormat Parit Sulong tadi.  

Walau bagaimanapun, saya ada di sini juga bahawa peruntukan besar ini akan 
lebih bermanfaat sekiranya pelbagai syarat dan peraturan dapat dilonggarkan kepada 
syarikat-syarikat yang akan melabur di Malaysia di samping usaha yang lebih giat 
membawa produk syarikat PKS ke peringkat global. Selain daripada peruntukan ditambah, 
kelonggaran-kelonggaran ada beberapa peruntukan ini harus dibuat supaya mudah 
pelabur-pelabur kita boleh dibawa ke luar negara.  



#1140 Satu usaha yang bersepadu dengan penggemblengan semua agensi bertanggungjawab untuk membawa masuk lebih banyak FDI memperlihatkan kecekapan yang sangat baik. Perlu disebutkan di sini, di antara tahun 2009 sehingga 2015, kadar FDI Malaysia telah berkembang pada paras 22 peratus setahun. Ini adalah sesuatu yang amat membanggakan dan sekalung tahniah diucapkan kepada seluruh kakitangan agensi-agensi yang terlibat. These are some of the few success stories, Tuan Yang di-Pertua. [Timbalan Yang di-Pertua (Datuk Seri Dr. Ronald Kiandee) mempengerusikan Mesyuarat]. Untuk itu, adalah sangat wajar di mana peruntukan kepada agensi seperti MATRADE, MIDA, SME Corp. diberikan sehingga RM130 juta di dalam Bajet 2017 di bawah Tabung Promosi Eksport Negara bagi menggalakkan eksport khusus untuk membantu Perusahaan Kecil dan Sederhana tempatan. Antara peluang yang dimiliki oleh PKS tempatan... Dato' Noraini binti Ahmad [Parit Sulong]: [Bangun] Timbalan Yang di-Pertua [Datuk Seri Dr. Ronald Kiandee]: Yang Berhormat Parit Sulong bangun, Yang Berhormat. Dato' Sri Hasan bin Malek [Kuala Pilah]: Nanti, akan saya bagi peluang Yang Berhormat Parit Sulong. Dato' Noraini binti Ahmad [Parit Sulong]: Nanti dah tukar tajuk lain. Dato' Sri Hasan bin Malek [Kuala Pilah]: Dalam tajuk lagi. Antara peluang yang dimiliki oleh PKS tempatan adalah dengan usaha mendapatkan pensijilan halal yang dikeluarkan di negara ini dalam maksud untuk menembusi pasaran produk halal khususnya di negara-negara Islam. Tidak dinafikan Malaysia merupakan negara utama rujukan dunia untuk mendapat pensijilan halal yang lebih berwibawa berbanding dengan negara-negara Islam lain meskipun di Asia Tengah. Jemput Yang Berhormat Parit Sulong. Dato' Noraini binti Ahmad [Parit Sulong]: Terima kasih Yang Berhormat Kuala Pilah dan juga terima kasih Tuan Yang di-Pertua. Saya tertarik dengan apa yang tadi dimaklumkan, yang diberitahu oleh Yang Berhormat mengenai peruntukan dalam usaha untuk menggalakkan pengeksportan barangan ke luar negara. Saya selaku Pengerusi MATRADE, saya hendak juga mengucapkan terima kasih kepada pihak kerajaan. Akan tetapi saya hendak bertanya kepada pihak Yang Berhormat, jumlah RM130 juta itu adalah kombinasi yang ditetapkan untuk tiga buah agensi di bawah MITI itu sendiri. Sedangkan yang ditugaskan untuk membantu pengeksportan barangan ke luar negara adalah MATRADE itu sendiri. Tahun lepas kita terdapat kekurangan dari segi jumlah diperuntukkan kerana itulah banyak usaha untuk membawa lebih banyak lagi syarikat ke luar negara itu dikurangkan. Jadi bersetuju atau tidak Yang Berhormat, kalau sekiranya kerajaan mengambil kira mengenai perkara ini dalam usaha untuk meningkatkan eksport negara itu lebih banyak lagi promosi dapat dijalankan? Sehubungan dengan itu perlulah lebih banyak peruntukan itu diberikan kepada agensi yang bertanggungjawab dalam mempromosi barangan produk di luar negara. Apa pendapat Yang Berhormat mengenai perkara ini? Dato' Sri Hasan bin Malek [Kuala Pilah]: Terima kasih Tuan Yang di-Pertua. Saya bersetuju dan menyokong hasrat itu dan diharap pihak yang berwajib mengambil kira pandangan daripada Yang Berhormat Parit Sulong tadi. Walau bagaimanapun, saya ada di sini juga bahawa peruntukan besar ini akan lebih bermanfaat sekiranya pelbagai syarat dan peraturan dapat dilonggarkan kepada syarikat-syarikat yang akan melabur di Malaysia di samping usaha yang lebih giat membawa produk syarikat PKS ke peringkat global. Selain daripada peruntukan ditambah, kelonggaran-kelonggaran ada beberapa peruntukan ini harus dibuat supaya mudah pelabur-pelabur kita boleh dibawa ke luar negara.